Zmluva

 o podpore prevádzky, údržbe, rozvoji a rozšírení informačného systému Konsolidačná platforma údajov

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov a § 65 a nasl. a § 90 zákona č. 185/2015 Z. z. Autorský zákon v znení neskorších predpisov

(ďalej len „Zmluva“)

**Objednávateľ:**

Názov: **Ministerstvo zahraničných vecí a európskych záležitostí Slovenskej republiky (MZVEZ SR)**

Sídlo: Hlboká cesta 2, 833 36 Bratislava, Slovenská republika

IČO: 00699021

IČ DPH: SK2020879344

Zastúpený:

Bankové spojenie: Štátna pokladnica

Číslo účtu/IBAN: SK36 8180 0000 0070 0007 3594

SWIFT(BIC): SPSRSKBA

(ďalej len „**Objednávateľ**“)

a

**Poskytovateľ:**

Obchodné meno:

Sídlo:

IČO:

IČ DPH:

Štatutárny orgán / Zastúpený:

Registrácia:

Bankové spojenie:

Číslo účtu:

Kód banky:

IBAN/SWIFT:

(ďalej len „**Poskytovateľ**“)

(Objednávateľ a Poskytovateľ ďalej spoločne len „**Zmluvné strany**“)

**Článok 1**

**Úvodné ustanovenia**

* 1. Účelom tejto Zmluvy je zabezpečenie plynulej, bezpečnej, bezporuchovej a spoľahlivej prevádzky, údržby, rozvoja a rozšírenia informačného systému **„Konsolidačná platforma údajov“** (ďalej len IS KPÚ),ktorý bol vybudovaný na základe zmluvy o dielo Projekt „Konsolidačná platforma údajov“ č. 030720/2022-SBPI (ďalej len „Zmluva o dielo“) a ktorého základná architektúra je uvedená v prílohe č. 1 „Základná architektúra IS KPÚ“ (ďalej len „Príloha č. 1“). IS KPÚ slúži na sprístupňovanie otvorených údajov (datasetov) Objednávateľa na verejnom portáli otvorených dát.
	2. Zmluvné strany uzatvárajú túto Zmluvu v súlade s výsledkom verejného obstarávania nadlimitnej zákazky s názvom „Podpora prevádzky, údržba a rozvoj IS KPÚ“ podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“).
	3. Poskytovateľ vyhlasuje, že:
1. sa oboznámil a preskúmal všetky poskytnuté dokumenty, podmienky a okolnosti súvisiace s plnením predmetu Zmluvy a sú mu známe všetky technické a kvalitatívne podmienky plnenia predmetu Zmluvy,
2. predmet Zmluvy je mu jasný a na základe svojich schopností, technického vybavenia a odborníkov, ktorých má k dispozícii, je schopný ho v súlade s touto Zmluvou, ako aj príslušnými právnymi predpismi plniť riadne, včas, kompletne a na požadovanej úrovni.
	1. Poskytovateľ musí byť počas celej platnosti a účinnosti Zmluvy držiteľom platných certifikátov pre oblasť súvisiacu s predmetom Zmluvy vydaných nezávislou inštitúciou, ktorými sa potvrdzuje splnenie požiadaviek na:
3. systém manažérstva kvality podľa normy ISO 9001,
4. systém riadenia informačnej bezpečnosti podľa normy ISO 27001 alebo
5. rovnocenné certifikáty k certifikátom vyžadovaným podľa písm. a) a b) vydané príslušným orgánom členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore (ďalej len „členský štát“) alebo iné dôkazy o rovnocenných opatreniach predložené Poskytovateľom, ktorými preukáže súlad s normami uvedenými v písm. a) a b).
	1. Ak Poskytovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Zmluvy v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
	2. Ak Poskytovateľ predkladal v procese verejného obstarávania Objednávateľovi zmluvu podľa § 34 ods. 3 Zákona o VO na preukázanie technickej alebo odbornej spôsobilosti, alebo zmluvu podľa § 33 ods. 2 Zákona o VO na preukázanie finančného a ekonomického postavenia, Objednávateľ je oprávnený kedykoľvek počas účinnosti Zmluvy požadovať od Poskytovateľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety Poskytovateľ predloží Objednávateľovi do desiatich (10) pracovných dní od doručenia žiadosti Objednávateľa čestné vyhlásenie, v ktorom Poskytovateľ a osoba podľa bodu 1.5 pravdivo vyhlásia, že zmluva podľa predchádzajúcej vety je platná a účinná, a originál alebo kópiu tejto zmluvy.
	3. Ak Poskytovateľ v procese verejného obstarávania preukazoval technickú spôsobilosť alebo odbornú spôsobilosť dokladmi, ktorých platnosť je viazaná na ohraničené časové obdobie, je povinný zabezpečiť ich platnosť počas celej účinnosti Zmluvy. Na preukázanie platnosti dokladu/dokladov podľa predchádzajúcej vety postačí, ak Poskytovateľ do troch (3) pracovných dní od doručenia žiadosti Objednávateľa predloží Objednávateľovi kópiu požadovaného dokladu/dokladov, ktorým/ktorými Poskytovateľ preukáže, že doklad/doklady podľa predchádzajúcej vety je/sú platný/platné.
	4. Poskytovateľ musí spĺňať podmienky účasti týkajúce sa osobného postavenia podľa § 32 ods. 1 Zákona o VO počas platnosti a účinnosti Zmluvy. Ak Poskytovateľ nie je zapísaný v zozname hospodárskych subjektov podľa § 152 Zákona o VO alebo sa neaplikuje § 152 ods. 3 Zákona o VO, do siedmich (7) pracovných dní od doručenia žiadosti Objednávateľa predloží Poskytovateľ Objednávateľovi doklady, ktorými Poskytovateľ preukáže splnenie podmienok účasti týkajúcich sa osobného postavenia podľa § 32 ods. 1 Zákona o VO. Táto povinnosť sa nevzťahuje na doklady, ktoré vie Objednávateľ získať z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov. Poskytovateľ poskytne na žiadosť Objednávateľa údaje potrebné na získanie dokladov podľa predchádzajúcej vety do piatich (5) pracovných dní od doručenia žiadosti Objednávateľa.
	5. Poskytovateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“) povinný byť zapísaný v registri partnerov verejného sektora po dobu trvania Zmluvy podľa § 4 ods. 1 Zákona o registri partnerov verejného sektora, ak sa na neho takáto povinnosť vzťahuje, a nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) Zákona o VO.
	6. Poskytovateľ sa zaväzuje pri plnení Zmluvy dodržiavať všetky relevantné všeobecne záväzné právne predpisy v rozsahu potrebnom pre plnenie tejto Zmluvy, najmä:
6. zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „Zákon o ITVS“),
7. vyhlášku Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení zákona č. 546/2021 Z. z. (ďalej len „Vyhláška č. 78/2020“),
8. metodický pokyn k Výnosu o štandardoch pre IS VS (dostupné na <https://www.mirri.gov.sk/wp-content/uploads/2018/10/Metodicky-pokyn-k-vynosu-o-standardoch-c.-552014-ilovepdf-compressed-1.pdf>),
9. zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „Zákon o KB“),
10. vyhlášku Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy v znení neskorších predpisov (ďalej len „Vyhláška č. 179/2020“),
11. vyhlášku Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v znení zákona č. 545/2021 Z. z. (ďalej len „Vyhláška č. 85/2020“),
12. Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „[GDPR](https://eur-lex.europa.eu/legal-content/SK/TXT/HTML/?uri=CELEX:02016R0679-20160504&qid=1615983829039&from=EN#tocId51)“),
13. zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon o ochrane osobných údajov“),
14. zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov,
15. strategické a metodické dokumenty dátovej kancelárie (dostupné na <https://datalab.digital/dokumenty/> ),
16. štandardy otvorených údajov a odporúčania pre publikáciu otvorených údajov(dostupné na <https://wiki.vicepremier.gov.sk/pages/viewpage.action?pageId=67152309>).
	1. Zmluvné strany sa zaväzujú pri plnení predmetu Zmluvy dodržiavať princíp nediskriminácie a rovnosti mužov a žien tak, aby nedochádzalo k zvýhodneným podmienkam pre akúkoľvek skupinu osôb pri výbere a odmeňovaní zamestnancov. Pri výbere administratívnych a odborných kapacít zapojených do riadenia a realizácie plnenia predmetu Zmluvy bude dodržaný princíp rovnosti mužov a žien a princíp nediskriminácie tak, aby nedochádzalo k horizontálnej alebo vertikálnej rodovej segregácii. V rámci mzdového ohodnotenia administratívnych a odborných kapacít nebude dochádzať k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb.

**Článok 2**

**Definícia niektorých pojmov**

* 1. **„Hardvérové požiadavky“** sú Poskytovateľom odporúčané hardvérové požiadavky, po splnení ktorých Poskytovateľ zaručuje funkčnosť IS KPÚ. Hardvérové požiadavky doručí Poskytovateľ Objednávateľovi vo forme technologicky neutrálnych parametrov bez odkazovania na konkrétne značky produktov, a to v dostatočnom predstihu pri každej úprave IS KPÚ, ktorá má vplyv na hardvérové požiadavky. Za zabezpečenie hardvérových požiadaviek a podpory hardvérovej infraštruktúry zodpovedá Objednávateľ.
	2. **„Softvérové požiadavky“** sú Poskytovateľom odporúčané softvérové požiadavky zisťované počas plnenia predmetu Zmluvy, ktoré pri ich splnení zaručujú požadovanú funkčnosť IS KPÚ (napr. softvérové požiadavky na licencované produkty tretích strán). Softvérové požiadavky doručí Poskytovateľ Objednávateľovi vo forme technologicky neutrálnych parametrov bez odkazovania na konkrétne značky softvéru, a to v dostatočnom predstihu pri každej úprave IS KPÚ, ktorá má vplyv na softvérové požiadavky. Za zabezpečenie softvérových požiadaviek a licenčnej podpory softvéru zodpovedá Objednávateľ.
	3. **„Licencované produkty tretích strán“** je softvér vyvíjaný a distribuovaný tretími stranami s vlastnými licenčnými a záručnými podmienkami. Dodanie licencovaných produktov tretích strán nie je súčasťou predmetu Zmluvy.
	4. **„Hardvér“** je hardvérový produkt týkajúci sa alebo predstavujúci celkové technické vybavenie počítača, servera alebo iného technického zariadenia.
	5. **„Softvér“** je softvérový produkt, ktorého súčasťou je počítačový program/počítačové programy, vrátane súvisiacej dokumentácie a manuálov.
	6. **„Testovacími scenármi“** sa rozumie štruktúrovaný, vopred dohodnutý súbor akcií v definovanej postupnosti, ktorým sa overí a otestuje správna, úplná funkčnosť požadovanej zmeny IS KPÚ podľa požiadaviek Objednávateľa.
	7. **„Akceptačné testy“** sú testy vykonané najmä na základe testovacích scenárov, ktoré majú preveriť, či dohodnutá zmena alebo rozšírenie funkčnosti IS KPÚ spĺňa zadanie špecifikované Objednávateľom.
	8. **„Servisný zásah“** je zásah Poskytovateľa, ktorý vedie k lokalizácii a odstráneniu chýb, porúch, bezpečnostných incidentov IS KPÚ (ďalej len „chyby“) nahlásených Objednávateľom, a to formou vzdialeného prístupu, alebo osobnou prítomnosťou odborníka Poskytovateľa na mieste poruchy na pracovisku Objednávateľa.
	9. **„Cena“** predstavuje finančnú čiastku, ktorú zaplatí Objednávateľ podľa Zmluvy Poskytovateľovi za riadne a včasné plnenie predmetu Zmluvy.
	10. **„Človekodeň“** (ďalej aj **„MD“**) predstavuje plnenie predmetu Zmluvy v rozsahu práce jedného odborníka Poskytovateľa uvedeného v bode 4.2 v trvaní 8 hodín, pričom do tohto času sa nezapočítava prestávka v práci v zmysle všeobecne záväzných právnych predpisov.
	11. **„Paušálne služby“** sú služby poskytované Poskytovateľom podľa ustanovení tejto Zmluvy pravidelne. Cena za Paušálne služby je stanovená vo forme mesačného paušálu.
	12. **„Objednávkové služby“** sú služby poskytované Poskytovateľom podľa ustanovení tejto Zmluvy na základe záväznej písomnej objednávky Poskytovateľa. Cena za Objednávkové služby je stanovená na základe konkrétneho počtu MD za poskytnuté služby.
	13. **„Dôvernou informáciou"** je údaj, podklad, poznatok, dokument alebo iná informácia bez ohľadu na formu jej zachytenia, s výnimkami uvedenými v článku 9 tejto Zmluvy, ktorá
1. sa týka Zmluvnej strany,
2. bola poskytnutá Zmluvnej strane alebo získaná Zmluvnou stranou pred nadobudnutím platnosti a účinnosti Zmluvy a tiež počas jej platnosti a účinnosti, pokiaľ sa týka jej predmetu a,
3. je výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane a
4. má všeobecne záväznými právnymi predpismi Slovenskej republiky stanovený osobitný režim nakladania, a to najmä obchodné tajomstvo, bankové tajomstvo, telekomunikačné tajomstvo, daňové tajomstvo, a utajované skutočnosti.
	1. **„Bezpečnostný incident“** je akýkoľvek spôsob narušenia bezpečnosti IS KPÚ, ako aj akákoľvek bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa), akékoľvek porušenie bezpečnostnej politiky Objednávateľa a pravidiel súvisiacich s bezpečnosťou informačných systémov verejnej správy.
	2. **„Informačný systém pre správu požiadaviek“** je elektronický informačný systém Poskytovateľa pre správu požiadaviek zabezpečený bezodplatne Poskytovateľom, prostredníctvom ktorého Poskytovateľ eviduje a spracúva požiadavky Objednávateľa nahlásené prostredníctvom Service Desku pri plnení predmetu Zmluvy podľa bodu 3.2 písm. a). Poskytovateľ zabezpečí pre Objednávateľa prístup do Informačného systému pre správu požiadaviek tak, aby ho Objednávateľ mohol používať od nadobudnutia účinnosti Zmluvy. Požiadavka podľa tohto ustanovenia je hlásenie problému, chyby alebo incidentu Objednávateľom alebo požiadavka Objednávateľa na konzultáciu alebo poradenstvo.
	3. **„Oprávnená osoba“** je osoba alebo pracovná pozícia poverená/určená Objednávateľom alebo Poskytovateľom na zabezpečovanie vybraných činností podľa čl. 11 Zmluvy.

**Článok 3**

**Predmet Zmluvy**

* 1. Poskytovateľ vykonáva a zabezpečuje pre Objednávateľa služby a plnenia uvedené v bode 3.2 spojené s podporou prevádzky, údržbou, rozvojom a rozšírením IS KPÚ (ďalej len „služby“ alebo „plnenia“) a Objednávateľ zaplatí Poskytovateľovi za riadne poskytnuté služby cenu vo výške a za podmienok dohodnutých v Zmluve.
	2. Poskytovateľ sa v súlade so Zmluvou zaväzuje poskytovať Objednávateľovi nasledujúce služby v rozsahu uvedenom v prílohe č. 2 „Rozsah poskytovaných služieb“ (ďalej len „Príloha č. 2“):
		1. podpora prevádzky a údržba IS KPÚ,
		2. rozvoj a rozšírenia IS KPÚ,
		3. školenia používateľov a administrátorov IS KPÚ
	3. V súlade s ustanoveniami tejto Zmluvy sú služby podľa bodu 3.2 písm. a) „Paušálne služby“.
	4. V súlade s ustanoveniami tejto Zmluvy sú služby podľa bodu 3.2 písm. b) a c) „Objednávkové služby“.

**Článok 4**

**Podmienky plnenia**

* 1. Plnenie predmetu Zmluvy bude realizované v sídle Objednávateľa na adrese Hlboká cesta 2, Bratislava a/alebo prostredníctvom vzdialeného prístupu pri dodržaní bezpečnostných, technických a organizačných podmienok Objednávateľa.
	2. Poskytovateľ je povinný pri plnení predmetu Zmluvy využiť odborníkov, prostredníctvom ktorých preukazoval odbornú a technickú spôsobilosť v procese verejného obstarávania, spĺňajúcich kritériá uvedené v prílohe č. 3 „Požiadavky na odborníkov“ (ďalej len „Príloha č. 3“). Minimálny počet odborníkov je uvedený v prílohe č. 3. Na plnenie predmetu Zmluvy zabezpečí Poskytovateľ tento druh odborníkov:
1. projektový manažér,
2. softvérový analytik,
3. IT programátor / vývojár,
4. IT tester,
5. IT expert pre oblasť dátovej integrácie,
6. špecialista pre bezpečnosť IT,
7. školiteľ.
	1. Poskytovateľ môže so súhlasom Objednávateľa zmeniť konkrétneho odborníka podľa bodu 4.2 za iného alebo doplniť nového odborníka na plnenie predmetu Zmluvy, len ak spĺňa požiadavky uvedené v Prílohe č. 3 pre tento druh odborníka. Ak nový odborník spĺňa podmienky uvedené v Prílohe č. 3, zmenu odborníka schváli Oprávnená osoba Objednávateľa do 5 dní odo dňa doručenia písomného návrhu na zmenu alebo doplnenie odborníkov, ktorý obsahuje dokumenty preukazujúce splnenie podmienok uvedených v Prílohe č. 3.
	2. Paušálnu službu „Podpora prevádzky a údržby IS KPÚ“ podľa bodu 3.2 písm. a) je Poskytovateľ povinný zabezpečiť v režime „8/5“, t. j. v čase od 8.00 hod. do 16.00 hod. počas pracovných dní. Podpora prevádzky a údržby IS KPÚ zahŕňa nasledovné služby bližšie špecifikované v Prílohe č. 2:
8. Service Desk
9. Technická podpora
10. Servisný zásah
11. Technologická podpora
	1. Pri poskytovaní Paušálnej služby je Poskytovateľ povinný zabezpečiť priebežné vedenie evidencie vykonávaných činností odborníkov podieľajúcich sa na plnení. Poskytovateľ predloží zoznam činností podľa vzoru uvedeného v prílohe č. 4 - „Mesačný výkaz činností pri poskytovaní Paušálnej služby“ (ďalej len „Mesačný výkaz“) na posúdenie a odsúhlasenie Oprávnenej osobe Objednávateľa do 10 dní od ukončenia príslušného kalendárneho mesiaca. V Mesačnom výkaze budú uvedené všetky činnosti vykonané odborníkmi v rámci kalendárneho mesiaca. Objednávateľom odsúhlasený Mesačný výkaz tvorí prílohu faktúry za Paušálnu službu poskytnuté v danom kalendárnom mesiaci.
	2. Objednávkovú službu „Rozvoj a rozšírenia IS KPÚ“ podľa bodu 3.2 písm. b), ktorej špecifikácia, postup a podmienky poskytovania sú bližšie uvedené v Prílohe č. 2 v bode 2.1, je Poskytovateľ povinný zabezpečiť v požadovanom rozsahu a termíne na základe písomnej objednávky. Súčasťou písomnej objednávky vystavenej Objednávateľom bude špecifikácia požadovaných úprav, harmonogram realizácie, termín splnenia a počty s cenovou kalkuláciou MD odborníkov uvedených v Prílohe č. 3 podieľajúcich sa na poskytnutí služby. Poskytovateľ doručí Objednávateľovi písomne potvrdenie objednávky najneskôr nasledujúci pracovný deň po doručení objednávky.
	3. Prevzatie plnenia predmetu Zmluvy podľa bodu 3.2 písm. b) a bodu 4.13 potvrdí Objednávateľ na Odovzdávacom a preberacom protokole podľa prílohy č. 5 „Odovzdávací a preberací protokol“ (ďalej len „Príloha č. 5“).
	4. Objednávkovú službu „Školenia používateľov a administrátorov IS KPÚ“ podľa bodu 3.2 písm. c), ktorej špecifikácia, postup a podmienky poskytovania sú bližšie uvedené v Prílohe č. 2 v bode 2.2, zrealizuje Poskytovateľ na základe písomnej objednávky. Súčasťou písomnej objednávky vystavenej Objednávateľom bude špecifikácia školenia, termín realizácie školenia a počet s cenovou kalkuláciou MD školiteľa.
	5. Realizáciu školenia podľa bodu 3.2 písm. c) potvrdí Objednávateľ na Odovzdávacom a preberacom protokole podľa Prílohy č. 5 a priloží prezenčnú listinu účastníkov školenia.
	6. Maximálny cenový limit za Objednávkové služby, ktorý nemôžu Zmluvné strany prekročiť počas účinnosti Zmluvy, je uvedený bode 5.3. Objednávkové služby nie je Objednávateľ povinný odobrať. Pre vylúčenie všetkých pochybností Poskytovateľ berie na vedomie, že Objednávateľ nie je na základe Zmluvy povinný zadať počas účinnosti Zmluvy akúkoľvek objednávku na Objednávkové služby.
	7. Ak Objednávateľ obstará hardvér, ktorý nebude vyhovovať hardvérovým požiadavkám podľa bodu 2.1 a/alebo softvér, ktorý nebude vyhovovať softvérovým požiadavkám podľa bodu 2.2, alebo nezabezpečí obstaranie podpory licencovaných produktov tretích strán podľa bodu 2.3 počas účinnosti Zmluvy a uvedené bude mať vplyv na funkčnosť a/alebo dosiahnutie výkonových parametrov požadovaných v Technickej špecifikácii IS KPÚ a ak takáto skutočnosť preukázateľne nastane a Poskytovateľ ju náležite preukáže, vylučuje sa zodpovednosť Poskytovateľa za nezabezpečenie funkčnosti IS KPÚ z uvedeného dôvodu; uvedené neplatí, ak Poskytovateľ vedel o týchto skutočnostiach a vopred ich neoznámil Objednávateľovi.
	8. V rámci Paušálnej služby poskytovanej v rozsahu podľa Prílohy č. 2 zabezpečí Poskytovateľ funkčnosť IS KPÚ minimálne v rozsahu cieľovej dostupnosti podľa bodu 4.14 písm. a).
	9. Pri akejkoľvek zmene IS KPÚ Poskytovateľ odovzdá Objednávateľovi aktualizovanú dokumentáciu IS KPÚ na CD alebo DVD nosiči alebo na inom vhodnom a dohodnutom nosiči dát a aktualizovaný zdrojový kód spôsobom uvedený v bode 7.2, a to Odovzdávacím a preberacím protokolom podľa Prílohy č. 5 tejto Zmluvy
12. do 15 dní od konca kalendárneho mesiaca, v ktorom boli urobené zmeny v rámci plnenia predmetu zmluvy podľa bodu 3.2 písm. a),
13. pri prevzatí plnenia Objednávateľom v súlade s bodom 4.7 alebo
14. k termínu ukončenia tejto Zmluvy.
	1. Garancia dostupnosti IS KPÚ:
15. Poskytovateľ garantuje cieľovú dostupnosť IS KPÚ najmenej vo výške 95 % cieľovej prevádzkovej doby v sledovanom období, ktorým je kalendárny mesiac (ďalej len „Cieľová dostupnosť“).
16. Cieľovou prevádzkovou dobou (ďalej len „Cieľová prevádzková doba“ alebo „CPD“) je celkový počet hodín pripadajúci v sledovanom období, ktorým je kalendárny mesiac, na obdobie, kedy IS KPÚ má byť dostupný a k dispozícii koncovým používateľom Objednávateľa. Dostupný a k dispozícii koncovým používateľom Objednávateľa má byť IS KPÚ 24 hodín 7 dní v týždni nepretržite počas Cieľovej dostupnosti, počas účinnosti tejto Zmluvy.
17. Časom nedostupnosti IS KPÚ (ďalej len „Čas nedostupnosti systému“ alebo „CNS“) sa rozumie obdobie od nahlásenia chyby kategórie A na Service Desk Poskytovateľa do momentu doručenia potvrdenia oprávnenej osobe Objednávateľa o odstránení takejto chyby alebo o implementácii dočasného riešenia eliminujúceho predmetnú chybu kategórie A alebo po dohode s Objednávateľom o modifikácii závažnosti chyby IS KPÚ na chybu kategórie najviac B.

Dosiahnutou dostupnosťou sa rozumie hodnota určená nasledovným vzorcom:

 CPD – CNS

DD = ----------------------------------------- x 100

 CPD

DD Dosiahnutá dostupnosť

CPD Cieľová prevádzková doba

CNS Čas nedostupnosti systému počas Cieľovej prevádzkovej doby

1. Do Času nedostupnosti systému sa bez ohľadu na iné ustanovenia tejto Zmluvy nezapočítava:
	* 1. čas od 16.00 hod. do 8.00 hod. počas pracovných dní a dni pracovného pokoja,
		2. čas plánovanej vopred ohlásenej mimoriadnej údržby IS KPÚ v rozsahu najviac 8 hodín počas kalendárneho mesiaca,
		3. doba nedostupnosti IS KPÚ preukázateľne spôsobená externými okolnosťami nemajúcimi pôvod v žiadnej časti IS KPÚ, napr. výpadky elektrickej energie, telekomunikačných služieb, pokiaľ súčasne príčina výpadku nespočíva v porušení Zmluvy Poskytovateľom alebo v inom zavinenom konaní Poskytovateľa,
		4. doba nedostupnosti IS KPÚ preukázateľne spôsobená dôsledkom prác Poskytovateľa na základe objednávky/požiadavky Objednávateľa, v rámci ktorej bola nedostupnosť vopred písomne oznámená,
		5. doba nedostupnosti IS KPÚ preukázateľne spôsobená chybami spočívajúcimi v zlyhaní hardvéru infraštruktúrnych prvkov Objednávateľa, na ktorých je IS KPÚ prevádzkovaný a ktoré nezavinil Poskytovateľ,
		6. doba nedostupnosti IS KPÚ preukázateľne spôsobená chybami spočívajúcimi v softvéri tretích strán, pre ktorú nebolo doposiaľ výrobcom takéhoto softvéru uvoľnené opravné riešenie (hotfix, patch, update),
		7. doba nedostupnosti IS KPÚ spôsobená chybami spočívajúcimi v poskytovaní služieb tretími stranami (napr. systémami, na ktoré je IS KPÚ integrovaný),
		8. doba, počas ktorej Objednávateľ porušil svoju povinnosť uvedenú v článku 12 alebo neposkytol súčinnosť podľa článku 13.
	1. Do 5 pracovných dní po uplynutí každého kalendárneho mesiaca Poskytovateľ vypracuje a predloží Objednávateľovi Výkaz dostupnosti IS KPÚ obsahujúci informáciu o Sledovanom období, Cieľovej prevádzkovej dobe v Sledovanom období, Čase nedostupnosti počas Cieľovej prevádzkovej doby, so špecifikáciou dôvodov nedostupnosti a celkovej dosiahnutej dostupnosti IS KPÚ (ďalej len „Výkaz Dostupnosti“); vzor Výkazu dostupnosti tvorí prílohu č. 6 Zmluvy. Oprávnená osoba Objednávateľa správnosť údajov uvedených vo Výkaze dostupnosti potvrdí svojim podpisom. V prípade, že Výkaz dostupnosti je v rozpore so Zmluvou alebo reálne vykonaným plnením predmetu Zmluvy Poskytovateľom, je Objednávateľ oprávnený vrátiť Výkaz dostupnosti Poskytovateľovi na prepracovanie. Objednávateľom odsúhlasený Výkaz dostupnosti tvorí prílohu faktúry za Paušálne služby poskytnuté v danom kalendárnom mesiaci.

**Článok 5**

**Cena a platobné podmienky**

1. Cena za predmet Zmluvy je stanovená v súlade so zákonom NR SR č. 18/1996 Z. z. o cenách v znení neskorších predpisov a jeho vykonávacej vyhlášky.
2. Cena za Paušálne služby podľa bodu 3.2 písm. a) je uhrádzaná vo forme mesačného paušálu vo výške **xxxxx EUR bez DPH** (slovom: xxxxxxx eur bez DPH), xxxxxxxxx EUR s DPH (slovom: xxxxxxxx eur a xxxxx eurocentov s DPH) za jeden kalendárny mesiac. Suma mesačného paušálu uvedená v tomto bode sa znižuje o zľavu v percentuálnom vyjadrení vo výške 5-násobku kladného rozdielu medzi garantovanou Cieľovou dostupnosťou a Dosiahnutou dostupnosťou určenou podľa vzorca stanoveného v bode 4.14 písm. c) v sledovanom období, do ktorého príslušný kalendárny mesiac spadá, maximálne až do výšky 100% mesačného paušálu podľa tohto bodu. Uvedenú zľavu zohľadní Poskytovateľ v príslušnej faktúre automaticky, na základe potvrdeného Výkazu dostupnosti podľa bodu 4.15. Záporný výsledok vo výpočte zľavy podľa vzorca uvedeného v tomto bode nemá vplyv na cenu uvedenú v prvej vete tohto bodu. Výpočet: Zľava (%) = 5x (95 – DD). V prípade, ak Poskytovateľ začne s poskytovaním Paušálnej služby neskôr ako v prvý deň kalendárneho mesiaca, alebo skončí skôr ako v posledný deň kalendárneho mesiaca, v takom prípade Poskytovateľ fakturuje Objednávateľovi alikvotnú časť mesačného paušálu podľa tohto bodu.
3. Cena za Objednávkové služby podľa bodu 3.2 písm. b) a c) je uhrádzaná za konkrétny počet MD jednotlivých odborníkov podieľajúcich sa na plnení. Cena za 1 MD jednotlivých odborníkov Poskytovateľa a maximálny cenový limit sú:

|  |  |  |
| --- | --- | --- |
| **Označenie odborníka** | **Cena 1 MD bez DPH****(EUR)** | **Cena 1 MD s DPH****(EUR)** |
| 1. Projektový manažér
 |  |  |
| 1. Softvérový analytik
 |  |  |
| 1. IT programátor/vývojár
 |  |  |
| 1. IT tester
 |  |  |
| 1. IT expert pre oblasť dátovej integrácie
 |  |  |
| 1. Špecialista pre bezpečnosť IT
 |  |  |
| 1. Školiteľ
 |  |  |
| **Maximálny cenový limit** |
| **Maximálny cenový limit za Objednávkové služby spolu bez DPH:** | **Xxxxxx****bez DPH** | **Xxxxxx****s DPH** |

1. V prípade zmeny dane z pridanej hodnoty (DPH) sa upraví cena v bode 5.2 a 5.3. Ak sa Poskytovateľ, ktorý v momente uzavretia Zmluvy nie je platiteľom DPH, stane po uzavretí Zmluvy platiteľom DPH, ceny uvedené v tomto článku bez DPH sa budú považovať za ceny s DPH od vzniku povinnosti Poskytovateľa odvádzať DPH.
2. Cenu za predmet Zmluvy uhradí Objednávateľ na základe faktúr vystavených Poskytovateľom a preukázateľne doručených Objednávateľovi na adresu uvedenú v záhlaví Zmluvy. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov a byť v súlade so Zmluvou. Za správne vyhotovenie faktúry zodpovedá v plnom rozsahu Poskytovateľ.
3. Poskytovateľ vystaví faktúry za Paušálne služby podľa tejto Zmluvy uvedené v bode 3.2 písm. a) mesačne v dohodnutej cene podľa bodu 5.2 za príslušný kalendárny mesiac, a to po uplynutí fakturovaného kalendárneho mesiaca, najneskôr do 15. dňa nasledujúceho kalendárneho mesiaca. Poskytovateľ je povinný pred vystavením faktúry splniť si povinnosti uvedené v bode 4.13 písm. a); v opačnom prípade mu Objednávateľ vráti vystavenú faktúru. Prílohou k faktúre je Mesačný výkaz podľa bodu 4.5 a Výkaz dostupnosti podľa bodu 4.15.
4. Poskytovateľ vystaví faktúry za Objednávkové služby uvedené v bode 3.2 písm. b) do 15 dní od odovzdania a prevzatia celého plnenia uvedeného v objednávke Objednávateľa formou Odovzdávacieho a preberacieho protokolu. Poskytovateľ je povinný pred vystavením faktúry splniť si povinnosti uvedené v bode 4.13 písm. b), v opačnom prípade mu Objednávateľ vráti vystavenú faktúru. Prílohou k faktúre je objednávka podľa bodu 4.6. a Odovzdávací a preberací protokol podľa bodu 4.7.
5. Poskytovateľ vystaví faktúry za Objednávkové služby uvedené v bode 3.2 písm. c) do 15 dní od potvrdenia celého plnenia uvedeného v objednávke Objednávateľa formou Odovzdávacieho a preberacieho protokolu. Prílohou k faktúre je objednávka podľa bodu 4.8, Odovzdávací a preberací protokol a prezenčná listina zo školenia podľa bodu 4.9.
6. Lehota splatnosti faktúry vystavenej a doručenej podľa tohto článku je 30 dní od jej doručenia Objednávateľovi.
7. Platba ceny sa realizuje prevodom na bankový účet Poskytovateľa na základe faktúry vystavenej Poskytovateľom podľa tohto článku. Zmluvné strany sa dohodli, že Objednávateľ bude cenu uhrádzať na bankový účet Poskytovateľa uvedený v záhlaví Zmluvy. Poskytovateľ berie na vedomie a súhlasí, že nie je oprávnený požadovať zaplatenie ceny na iný bankový účet než ten, ktorý je uvedený v záhlaví Zmluvy; k zmene bankového účtu, na ktorý bude Objednávateľ uhrádzať svoje splatné záväzky zo Zmluvy, môže dôjsť iba uzavretím dodatku k Zmluve, predmetom ktorého bude zmena čísla IBAN a/alebo kódu SWIFT (BIC) bankového účtu Poskytovateľa v záhlaví Zmluvy.
8. Lehota splatnosti sa na účely Zmluvy považuje za dodržanú, ak v posledný deň lehoty splatnosti bude fakturovaná suma odpísaná z účtu Objednávateľa v prospech účtu Poskytovateľa.
9. Poskytovateľ je povinný doručovať Objednávateľovi faktúry podľa tohto článku vždy v listinnej podobe, a to v počte troch originálov s povinnými prílohami podľa bodov 5.6, 5.7 a 5.8.
10. Okrem náležitostí faktúry vyžadovaných podľa tohto článku je Poskytovateľ povinný vo faktúre uviesť číslo Zmluvy, svoje IČO, DIČ, IČ DPH, ak mu bolo pridelené, svoje obchodné meno, názov banky, jej kód SWIFT/BIC a číslo bankového účtu vo formáte IBAN. V prípade, ak z technických dôvodov nebude môcť Poskytovateľ informácie podľa tohto bodu na faktúre uviesť, uvedie tieto informácie v prílohe faktúry.
11. Objednávateľ neposkytuje Poskytovateľovi preddavky ani zálohové platby za plnenia, ktoré sú predmetom Zmluvy.
12. Faktúru vystavenú v rozpore s týmto článkom je Objednávateľ oprávnený vrátiť Poskytovateľovi na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Objednávateľovi.

**Článok 6**

**Záruka**

* 1. Záručná doba pri plneniach poskytnutých podľa bodu 3.2 písm. a) je 24 mesiacov a začína plynúť odo dňa odsúhlasenia Mesačného výkazu uvedeného v bode 4.5 zo strany Objednávateľa. Záručná doba na každé plnenie poskytnuté podľa bodu 3.2 písm. b) je 24 mesiacov a začína plynúť odo dňa ich prevzatia oprávnenou osobou Objednávateľa uvedenom na Odovzdávacom a preberacom protokole podľa bodu 4.7. Záručná doba sa predĺži o dobu trvania odstraňovania vady podľa tohto článku.
	2. Poskytovateľ zaručuje, že poskytnuté plnenie v čase odovzdania nemá právne vady, predovšetkým nie je zaťažené právami tretích osôb z priemyselného alebo iného duševného vlastníctva. Poskytovateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľa alebo jeho subdodávateľov podľa Zmluvy.
	3. Poskytovateľ zaručuje, že k poskytnutému plneniu neexistujú v čase jeho poskytnutia akékoľvek právne nároky vyplývajúce zo zmlúv s tretími stranami a že poskytnuté plnenie nie je predmetom vecného bremena alebo iného obdobného právneho vzťahu, ktorý by mohol obmedziť Objednávateľa v užívaní poskytnutého plnenia.
	4. Objednávateľ je povinný oznámiť Poskytovateľovi vady podľa tohto článku kedykoľvek do uplynutia záručnej doby podľa bodu 6.1, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné. Poskytovateľ bezplatne odstráni vady poskytnutého plnenia do 15 dní od oznámenia vady Objednávateľom. Odstránením vady je trvalé vyriešenie vady a obnovenie funkčnosti IS KPÚ v pôvodnej kvalite pred vznikom vady alebo poskytnutie náhradného riešenia bez zníženia funkčnosti IS KPÚ na dobu do uplynutia lehoty na trvalé vyriešenie vady podľa predchádzajúcej vety. Objednávateľ je povinný nahlásiť vady Poskytovateľovi prostredníctvom Service Desku.
	5. Zmluvné strany sa zaväzujú potvrdiť odstránenie vady v zápisnici o odstránení vady podpísanej oboma Zmluvnými stranami, v ktorej uvedú aj predmet vady, spôsob a čas jej odstránenia. Zápisnicu o odstránení vady vypracuje Poskytovateľ.
	6. Ak Poskytovateľ neodstráni vady podľa bodu 6.4, je Objednávateľ oprávnený odstrániť tieto vady sám alebo prostredníctvom tretej osoby, a to na náklady Poskytovateľa, pričom uvedené nebude mať vplyv na trvanie záruky podľa bodu 6.1.“.

**Článok 7**

**Zdrojový kód**

* 1. Poskytovateľ je povinný v lehote uvedenej v bode 4.13 a spôsobom uvedeným v bode 7.2 odovzdať Objednávateľovi zdrojový kód každého jednotlivého čiastkového plnenia tvoriaceho IS KPÚ, v súlade s týmto článkom.
	2. Zdrojový kód bude Poskytovateľom odovzdaný Objednávateľovi na dátovom nosiči s viditeľne označeným názvom „zdrojový kód“, ktorého prevzatie potvrdí Objednávateľ na Odovzdávacom a preberacom protokole podľa prílohy č. 5. Zdrojový kód odovzdaný Poskytovateľom Objednávateľovi podľa tohto článku musí byť v podobe, ktorá zaručuje možnosť overenia, že je kompletný, t. j. v podobe umožňujúcej kompiláciu, inštaláciu, spustenie a overenie funkcionality.
	3. Povinnosť Poskytovateľa uvedená v bode 7.1 sa primerane použije aj pre akékoľvek opravy, zmeny, modifikácie, doplnenia, upgrade alebo update zdrojového kódu jednotlivého čiastkového plnenia tvoriaceho IS KPÚ, ku ktorým dôjde pri plnení tejto Zmluvy alebo v rámci záručných opráv.
	4. Poskytovateľ je povinný odovzdať Objednávateľovi dokumentovaný zdrojový kód alebo zdokumentovanú zmenu zdrojového kódu najneskôr v deň odovzdania a prevzatia príslušného plnenia podľa tejto Zmluvy. V prípade predčasného ukončenia tejto Zmluvy je Poskytovateľ povinný odovzdať Objednávateľovi aktuálne dokumentované zdrojové kódy tak, aby bol Objednávateľ držiteľom zdrojového kódu minimálne k v danej chvíli aktuálnej verzii IS KPÚ v čase predčasného ukončenia Zmluvy.
	5. Vytvorený zdrojový kód vrátane dokumentácie zdrojového kódu bude zverejnený v režime podľa § 31 ods. 4 písm. b) Vyhlášky č. 78/2020.

**Článok 8**

**Práva duševného vlastníctva**

* 1. Poskytovateľ je povinný pri plnení predmetu tejto Zmluvy postupovať tak, aby v prípade vzniku autorského diela pri plnení tejto Zmluvy
		1. vykonával všetky majetkové práva k autorskému dielu v neobmedzenom rozsahu a autorské dielo netrpelo žiadnymi právnymi vadami,
		2. bol oprávnený postúpiť právo výkonu majetkových práv k autorskému dielu podľa § 90 ods. 5 zákona č. 185/2015 Z. z. Autorský zákon v znení neskorších predpisov (ďalej len „Autorský zákon“),
		3. autor alebo iní nositelia práv k autorskému dielu udelili neodvolateľný súhlas so zásahom do svojich osobnostných práv v zmysle ustanovenia § 18 ods. 5 Autorského zákona v rozsahu a v spôsobe, ktorý zaručuje bezvadné vykonanie a neobmedzené používanie autorského diela Objednávateľom,
		4. Objednávateľ bol plne oprávnený s autorským dielom po jeho prevzatí, či už protokolárnom alebo faktickom disponovať, nakladať a používať ho v súlade so Zmluvou.
	2. Zmluvné strany sa dohodli, že ak výsledkom plnenia predmetu Zmluvy zo strany Poskytovateľa bude autorské dielo platí, že odovzdaním autorského diela, a to či už protokolárnym alebo faktickým, Poskytovateľ v súlade s § 90 ods. 5 Autorského zákona postupuje na Objednávateľa právo výkonu majetkových práv autora k odovzdanému autorskému dielu a Objednávateľ také právo výkonu majetkových práv autora k odovzdanému autorskému dielu prijíma. Poskytovateľ postupuje právo výkonu majetkových práv autora k odovzdanému autorskému dielu bezodplatne.
	3. Poskytovateľ berie na vedomie a súhlasí, že Objednávateľ môže autorské dielo najmä užívať, skúmať, aplikovať, spojiť s iným dielom, rozmnožiť, akokoľvek spracovať a/alebo upraviť sám alebo prostredníctvom tretej osoby, a to najmä dokončiť, ďalej vyvíjať, adaptovať alebo prepracovať.
	4. V prípade, ak Poskytovateľ konal v rozpore s podmienkami bodu 8.1 písm. b) tohto článku vo vzťahu ku konkrétnemu autorskému dielu, v momente protokolárneho či faktického odovzdania takého autorského diela platí, že odovzdaním autorského diela udeľuje Poskytovateľ Objednávateľovi súhlas podľa ustanovenia § 65 a nasl. Autorského zákona na použitie autorského diela, najmä na užívanie, skúmanie, aplikovanie, spojenie s iným dielom, rozmnoženie a akékoľvek ďalšie spracovanie a/alebo upravenie (sám alebo prostredníctvom tretej osoby), a to najmä dokončenie, ďalší vývoj autorského diela, jeho adaptovanie alebo prepracovanie, ako aj na všetky ďalšie spôsoby použitia autorského diela uvedené v ustanovení § 19 Autorského zákona a pri diele, ktoré je počítačovým programom aj dekompiláciu (ďalej len „licencia“). Licencia je výhradná, udelená v neobmedzenom vecnom, časovom a miestnom rozsahu, na celú dobu trvania autorskoprávnej ochrany autorského diela v zmysle príslušných ustanovení Autorského zákona. Licencia je udelená s možnosťou udelenia sublicencie Objednávateľom tretím osobám. Licencia sa poskytuje bezodplatne. Licenciu nie je možné vypovedať.
	5. Pri protokolárnom či faktickom odovzdaní plnenia, ktorého súčasťou je databáza podľa § 130 Autorského zákona, Poskytovateľ ako Poskytovateľ databázy bezodplatne prevádza na Objednávateľa všetky svoje výhradné práva Poskytovateľa databázy podľa § 135 ods. 1 Autorského zákona a Objednávateľ takto práva Poskytovateľa databázy prijíma.
	6. Ak pri poskytovaní plnenia podľa tejto Zmluvy príde spoločnou činnosťou pracovníkov Poskytovateľa a zamestnancov alebo osôb v obdobnom pracovnoprávnom vzťahu k Objednávateľovi k vytvoreniu spoločného diela podľa § 92 Autorského zákona, Zmluvné strany sa dohodli, že v takom prípade vykonáva majetkové práva autora Objednávateľ.
	7. Ak si tretia osoba vrátane pracovníkov Poskytovateľa uplatní u Objednávateľa akékoľvek nároky z autorských práv alebo iných práv k autorskému dielu, za vysporiadanie takýchto skutočných, priznaných, domnelých alebo iných nárokov je zodpovedný Poskytovateľ. O každom uplatnení nárokov z autorských práv alebo iných práv k autorskému dielu treťou osobou u Objednávateľa je Objednávateľ povinný informovať Poskytovateľa v lehote do 5 pracovných dní odkedy sa uvedenú skutočnosť dozvedel.
	8. V prípade, ak došlo použitím autorského diela v súlade s touto Zmluvou k porušeniu práv tretích osôb, je za takéto porušenie v plnom rozsahu zodpovedný Poskytovateľ, ktorý je pasívne legitimovaný na vysporiadanie akýchkoľvek uplatnených nárokov a náhradu škody. To neplatí, ak k takémuto porušeniu došlo v dôsledku zásahu, alebo úpravy autorského diela Objednávateľom v rozpore so Zmluvou.

**Článok 9**

**Ochrana dôverných informácií a osobných údajov**

* 1. Ak Poskytovateľ pri plnení predmetu Zmluvy bude poverený Objednávateľom spracúvať v jeho mene osobné údaje dotknutých osôb, teda bude vystupovať v postavení sprostredkovateľa v zmysle čl. 4 ods. 8 GDPR a § 5 písm. p) Zákona o ochrane osobných údajov, Zmluvné strany sa zaväzujú pred prvým spracúvaním osobných údajov vyššie popísaným spôsobom vopred uzatvoriť Sprostredkovateľskú zmluvu v zmysle článku 28 ods. 3 GDPR a § 34 Zákona o ochrane osobných údajov. Ak nastane situácie podľa prvej vety, Zmluvné strany môžu Sprostredkovateľskú zmluvu uzavrieť tiež súčasne s podpisom tejto Zmluvy, ak je to účelné, a to ako jej súčasť, alebo ako samostatnú zmluvu s náležitosťami podľa čl. 28 ods. 3 GDPR.
	2. Zmluvné strany sú povinné zaviazať mlčanlivosťou o osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
	3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením predmetu Zmluvy a získané výsledky nesmú ďalej použiť na iné účely ako plnenie predmetu Zmluvy, okrem prípadu poskytnutia informácií odborným poradcom Poskytovateľa alebo Objednávateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu Zmluvy, a ak je to potrebné na účely plnenia povinností Poskytovateľa podľa Zmluvy.
	4. Povinnosť Poskytovateľa a Objednávateľa zachovávať mlčanlivosť o informáciách, ktoré získali v súvislosti s plnením predmetu Zmluvy sa nevzťahuje na informácie, ktoré:
1. boli zákonne zverejnené už pred podpisom Zmluvy;
2. sa stanú všeobecne a verejne dostupné po podpise Zmluvy od momentu tohto podpisu z iného dôvodu ako z dôvodu porušenia povinností podľa Zmluvy;
3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného a vykonateľného rozhodnutia príslušného orgánu;
4. boli získané Poskytovateľom alebo Objednávateľom od tretej strany, ktorá ich legitímne získala alebo vyvinula a neexistuje žiadny právny predpis obmedzujúci ich zverejňovanie.
	1. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku Zmluvy. V rozsahu zaisťujúcom splnenie povinnosti mlčanlivosti podľa tohto článku Zmluvy, Poskytovateľ uzatvorí s každým subdodávateľom dohodu o mlčanlivosti. Poskytovateľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy, s povinnosťou mlčanlivosti v zmysle tejto Zmluvy.
	2. Zmluvné strany sa zaväzujú používať Dôverné informácie v zmysle bodu 2.13 výlučne na účel, na ktorý im boli poskytnuté a zároveň sa zaväzujú Dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, alebo nesprístupnia Dôverné informácie druhej zmluvnej strany tretej osobe.

**Článok 10**

**Kybernetická bezpečnosť**

* 1. Poskytovateľ sa zaväzuje, že bude dodržiavať príslušné bezpečnostné opatrenia aplikovateľné pre plnenie tejto Zmluvy stanovené všeobecne záväznými právnymi predpismi, najmä Zákonom o KB, Zákonom o ITVS, Vyhláškou č. 78/2020, Vyhláškou č. 179/2020 a bezpečnostné požiadavky platné ku dňu účinnosti Zmluvy špecifikované v Metodike pre systematické zabezpečenie organizácií verejnej správy v oblasti informačnej bezpečnosti (ďalej len „Metodika zabezpečenia“) (<https://www.csirt.gov.sk/wp-content/uploads/2021/08/MetodikaZabezpeceniaIKT_v2.1.pdf>) alebo v dokumente, ktorým bude nahradená a bezpečnostné požiadavky uvedené v tejto Zmluve.
	2. Okrem vyššie uvedeného sa Poskytovateľ zaväzuje dodržiavať bezpečnostnú politiku Objednávateľa, ďalšie Objednávateľom vydané interné bezpečnostné smernice a opatrenia a bezpečnostné požiadavky uvedené v tejto Zmluve alebo poskytnuté Objednávateľom. Ak Objednávateľ vydá alebo zmení bezpečnostné politiky alebo bezpečnostné opatrenia, je povinný bezodkladne oboznámiť Poskytovateľa o tejto zmene a Poskytovateľ sa zaväzuje oboznámiť sa s nimi bezodkladne po ich prijatí a dodržiavať ich.
	3. Oprávnené osoby a pracovníci Poskytovateľa, ktorí budú vykonávať pre Objednávateľa činnosti súvisiace s plnením tejto Zmluvy (ďalej len „poučené osoby“), musia byť poučení o povinnostiach podľa tohto článku a podpíšu vyjadrenie o zachovávaní mlčanlivosti a povinnosti dodržiavať bezpečnostné opatrenia, a to aj v zmysle čl. 32 ods. 4 GDPR.
	4. Poskytovateľ vytvorí záznam, ktorý bude podpísaný každou z poučených osôb a osobou, ktorá poučenie vykonala. Za riadne poučenie zodpovedá Poskytovateľ. Poskytovateľ je povinný predložiť Objednávateľovi potvrdenie o oboznámení zamestnancov a subdodávateľov s bezpečnostnými opatreniami, a to podľa vlastného vzoru, alebo vzoru Objednávateľa, ak Poskytovateľovi takýto vzor poskytne.
	5. Poskytovateľ sa zaväzuje zaistiť bezpečnosť a odolnosť IS KPÚ voči aktuálne známym typom útokov a pred odovzdaním akejkoľvek úpravy IS KPÚ vykonať akceptačné testovanie na prítomnosť známych zraniteľností. V prípade zistenia zraniteľností sa Poskytovateľ zaväzuje tieto zraniteľnosti odstrániť, vykonať opätovné akceptačné testovanie a zdokumentovaný výsledok testovania odovzdať Objednávateľovi spolu s dodávaným riešením v deň odovzdania a prevzatia príslušného plnenia podľa Zmluvy.
	6. Poskytovateľ sa zaväzuje dodržiavať nasledovné bezpečnostné pravidlá a zásady:
		1. všetky vstupy aplikácií tvoriacich IS KPÚ sú kontrolované na valídnosť a sú sanitované,
		2. je zapnutá len nutne potrebná funkcionalita, porty a IP adresy a všetky ostatné sú vypnuté,
		3. v prípade, že je nevyhnutné vykonávať správu IS KPÚ na diaľku, je to možné vykonávať výhradne prostredníctvom šifrovaných protokolov a každý vzdialený zásah je zdokumentovaný a záznam o zásahu je odovzdaný Objednávateľovi v rámci Mesačného výkazu podľa bodu 4.5,
		4. na vyžiadanie Objednávateľa je Poskytovateľ povinný sprístupniť dokumentáciu aktivít zamestnancov Poskytovateľa a tretích strán najneskôr do 24 hodín od požiadavky,
		5. všetky pôvodné a administrátorské účty sú zdokumentované a majú unikátne prvotné heslo zložené z náhodnej postupnosti aspoň 14 znakov,
		6. všetky administrátorské heslá a prístupové údaje a dokumentácia sú k dispozícií aj Objednávateľovi (minimálne v zalepenej obálke),
		7. IS KPÚ disponuje funkcionalitou pre zmenu používateľských a administrátorských mien a hesiel a funkcionalitou vypnutia používateľského účtu,
		8. všetky komponenty IS KPÚ sú aktuálne a podporované výrobcom a postup pre aktualizácie a aplikáciu záplat je zdokumentovaný a dodržiavaný;
		9. všetky zmeny v IS KPÚ sú zdokumentované a dokumentácia je poskytnutá Objednávateľovi v súlade s bodom 4.13 bezpečným spôsobom najneskôr v čase nasadenia zmeny do produkčného prostredia,
		10. Poskytovateľ umožní Objednávateľovi vykonať bezpečnostný audit, skeny zraniteľností alebo penetračné testy IS KPÚ a Poskytovateľ sa zaväzuje nedostatky zistené týmto testovaním odstrániť;
		11. Poskytovateľ pri poskytovaní služby dbá na vykonávanie svojich činnosti v súlade s bezpečnostnou dokumentáciou a odporúčaným bezpečnostnými postupmi.
	7. Poskytovateľ je povinný bezodkladne informovať Objednávateľa o Bezpečnostných incidentoch a o všetkých skutočnostiach majúcich vplyv na zabezpečovanie kybernetickej a informačnej bezpečnosti u Objednávateľa. Hlásenie Bezpečnostného incidentu obsahuje údaje dodávateľa a osoby, ktorá udalosť/incident nahlasuje, názov a popis služby, priestoru, zariadenia alebo informácie, ktorá je predmetom udalosti/incidentu alebo ktorá je narušením ohrozená, prostriedok poskytujúci službu, zdroj narušenia, ak je známy, cieľ a rozsah narušenia, účastníkov incidentu, ak sú známi, prípadne príslušné prevádzkové záznamy (LOGy) o narušení, ak sú k dispozícii.
	8. Po vzniku Bezpečnostného incidentu nesmie Poskytovateľ vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov Bezpečnostného incidentu.
	9. Každý zamestnanec Poskytovateľa, tretej strany alebo tretie osoby realizujúce prácu v súvislosti s naplnením účelu Zmluvy (v mene alebo na základe pokynov Poskytovateľa) je povinný pri vyšetrovaní Bezpečnostných incidentov zamestnancom alebo zamestnancami Objednávateľa, alebo nimi poverenými osobami, poskytnúť potrebnú súčinnosť, za čo zodpovedá Poskytovateľ.

**Článok 11**

**Oprávnené osoby a komunikácia**

* 1. Písomnosť doručovaná poštovým podnikom, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich (5) dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
	2. Korešpondencia doručovaná elektronicky prostredníctvom e-mailu sa považuje za doručenú po prijatí potvrdzujúcej správy alebo potvrdzujúceho e-mailu druhou stranou (adresátom), alebo telefonickým potvrdením. Poskytovateľ je povinný bezodkladne potvrdiť prijatie e-mailu, najneskôr však do 12.00 hod. nasledujúceho pracovného dňa.
	3. Poskytovateľ sa zaväzuje do piatich (5) pracovných dní od nadobudnutia účinnosti tejto Zmluvy splnomocniť alebo poveriť oprávnenú osobu, ktorá bude počas účinnosti tejto Zmluvy oprávnená konať za Poskytovateľa v záležitostiach súvisiacich s plnením tejto Zmluvy („Oprávnená osoba Poskytovateľa“), a v tej istej lehote písomne oznámiť Objednávateľovi jej meno, telefónne číslo a email.
	4. Objednávateľ sa zaväzuje do piatich (5) pracovných dní od nadobudnutia účinnosti tejto Zmluvy splnomocniť alebo poveriť oprávnenú osobu, ktorá bude počas účinnosti tejto Zmluvy oprávnená konať za Objednávateľa v záležitostiach súvisiacich s plnením tejto Zmluvy („Oprávnená osoba Objednávateľa“), a v tej istej lehote písomne oznámiť Poskytovateľovi jej meno, telefónne číslo a email.
	5. Prostredníctvom oprávnených osôb podľa bodu 11.3 a 11.4 Zmluvné strany:
1. uskutočnia všetky organizačné záležitosti súvisiace s plnením podľa Zmluvy,
2. zabezpečia koordináciu jednotlivých aktivít a činností Zmluvných strán súvisiacich s plnením podľa tejto Zmluvy,
3. sledujú priebeh plnenia tejto Zmluvy,
4. navrhujú potrebné zmeny technických riešení a technickej povahy podľa tejto Zmluvy,
5. zabezpečia vzájomnú komunikáciu, spoluprácu a súčinnosť.
	1. Každá zo Zmluvných strán môže zmeniť svoju oprávnenú osobu. Takáto zmena je účinná dňom doručenia písomného oznámenia o zmene obsahujúce aj meno a kontaktné údaje novej oprávnenej osoby druhej zmluvnej strane.
	2. Pre vylúčenie všetkých pochybností Zmluvné strany vyhlasujú, že žiadna nimi určená oprávnená osoba nie je oprávnená konať v mene a na účet Zmluvnej strany vo veci zmien Zmluvy, ukončenia platnosti Zmluvy, ako ani uzatvárať dodatky k Zmluve, ak na tieto úkony nebola osobitne splnomocnená alebo poverená.
	3. V otázke doručovania písomností súvisiacich s týmto zmluvným vzťahom sa Zmluvné strany dohodli na aplikácií pravidiel zákona č. 160/2015 Z. z. Civilný sporový poriadok v znení neskorších predpisov, pričom adresami na doručovanie sú adresy uvedené v záhlaví Zmluvy alebo iné adresy, ktoré si Zmluvné strany vopred písomne oznámili. Tým nie sú dotknuté ustanovenia Zmluvy, v ktorých si Zmluvné strany dohodli doručovanie elektronicky na e-mailové adresy.

**Článok 12**

**Práva a povinnosti zmluvných strán**

* 1. Objednávateľ sa zaväzuje:
		1. sprístupniť potrebné údaje zo svojej údajovej základne a súvisiacu dokumentáciu, ktorá je nevyhnutná na plnenie predmetu Zmluvy,
		2. zabezpečiť vstup Poskytovateľovi na pracovisko Objednávateľa a prácu na tomto pracovisku na základe vopred predloženého a schváleného zoznamu osôb, ak je to potrebné a nevyhnutné pre plnenie predmetu Zmluvy,
		3. za predpokladu dodržania bezpečnostných a prípadných ďalších predpisov Objednávateľa sprístupniť Poskytovateľovi technickú, komunikačnú a systémovú infraštruktúru pre poskytovanie služieb podľa tejto Zmluvy, podľa potreby aj formou vzdialeného prístupu dohodnutou technológiou a zabezpečiť Poskytovateľovi na jeho žiadosť včas prístup ku všetkým zariadeniam, ku ktorým je jeho prístup potrebný pre poskytnutie služieb, vrátane zdrojov energie, elektronickej komunikačnej siete, vrátane vzdialeného prístupu, a to v rozsahu nevyhnutnom pre riadne poskytnutie služby. Náklady na prevádzku komunikačnej linky pre vzdialený prístup bude hradiť Poskytovateľ,
		4. poskytnúť svoje odborné, technické a pracovné kapacity v potrebnom rozsahu k testovaniu vykonaných úprav IS KPÚ pred ich nasadením do prevádzky,
		5. zabezpečiť v nevyhnutnom rozsahu prítomnosť Oprávnenej osoby a spoluprácu zamestnancov Objednávateľa, prípadne ďalšej strany, účasť ktorej je pri plnení predmetu Zmluvy nevyhnutná.
	2. Poskytovateľ sa zaväzuje:
		1. poskytovať služby riadne, včas a v súlade s požiadavkami Objednávateľa uvedenými v tejto Zmluve a v Objednávke,
		2. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytovanie služieb,
		3. dodržiavať zásady kybernetickej bezpečnosti podľa článku 10, riadiť sa pokynmi, usmerneniami a odporúčaniami miestneho správcu informačného systému Objednávateľa,
		4. zabezpečiť, aby sa odborníci podľa bodu 4.2 priamo podieľali na plnení tejto Zmluvy. Tým nie je dotknuté právo Poskytovateľa realizovať predmet Zmluvy aj prostredníctvom iných pracovníkov, avšak kľúčové úlohy pri plnení Zmluvy musia zastávať odborníci spĺňajúci požiadavky uvedené v Prílohe č. 3.,
		5. pri plnení predmetu Zmluvy dodržať všetky požiadavky na služby vyplývajúce zo Zákona o ITVS,
		6. plniť povinnosti uvedené v tejto Zmluve a pokyny objednávateľa v súlade so Zmluvou.

**Článok 13**

**Súčinnosť**

* 1. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebné pre riadne plnenie svojich záväzkov vyplývajúcich im z ustanovení tejto Zmluvy.
	2. Objednávateľ je povinný počas celej doby trvania Zmluvy poskytovať Poskytovateľovi súčinnosť v oblasti doplnenia údajov, podkladov a iných dokladov na základe jeho oprávnených požiadaviek potrebných na splnenie povinnosti poskytnúť služby riadne a včas v súlade s touto Zmluvou.
	3. Poskytovateľ sa zaväzuje poskytovať Objednávateľovi súčinnosť pri vyšetrovaní Bezpečnostných incidentov, výkone auditu bezpečnosti IS KPÚ na overenie miery dodržiavania bezpečnostných požiadaviek, relevantných právnych predpisov a zmluvných podmienok.
	4. Poskytovateľ sa zaväzuje poskytovať primeranú súčinnosť novému budúcemu poskytovateľovi služieb identických alebo podobných ako v tejto Zmluve a to v období najmenej 6 mesiacov pred ukončením tejto Zmluvy, za predpokladu, že súčasná Zmluva nebude so súčasným Poskytovateľom predĺžená.
	5. Poskytovateľ sa nedostáva do omeškania, ak jeho záväzok na plnenia podľa Zmluvy nemohol byť riadne a včas splnený z dôvodu, že mu Objednávateľ preukázateľne z akéhokoľvek dôvodu neposkytol riadne a včas súčinnosť, na ktorú bol písomne Poskytovateľom vopred vyzvaný a ktorú je povinný poskytnúť podľa tejto Zmluvy. Lehoty pre plnenie Poskytovateľa podľa tejto Zmluvy sa predĺžia o dobu trvania neposkytnutia súčinnosti Objednávateľom.

**Článok 14**

**Ochrana zamestnancov Poskytovateľa a subdodávateľov**

* 1. Poskytovateľ pri plnení predmetu Zmluvy zodpovedá za svojich zamestnancov a iné osoby, ktoré v jeho mene plnia predmet Zmluvy, ich bezpečnosť a ochranu zdravia pri práci, a tiež za svojich subdodávateľov. Poskytovateľ je povinný vykonať všetky nevyhnutné opatrenia, aby zabezpečil v súvislosti s plnením Zmluvy bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu Zmluvy.
	2. Poskytovateľ je povinný v súvislosti s plnením predmetu Zmluvy vykonať opatrenia a určiť postupy na zaistenie bezpečnosti svojich zamestnancov, iných osôb, ktoré v jeho mene plnia predmet Zmluvy, a subdodávateľov a zabezpečiť prostriedky potrebné na ochranu života a zdravia zamestnancov v mieste plnenia predmetu Zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach je Poskytovateľ povinný informovať Objednávateľa a ďalšie osoby zdržujúce sa na mieste plnenia predmetu Zmluvy.
	3. V prípade, ak budú miestom plnenia predmetu Zmluvy priestory Objednávateľa, povinnosti vyplývajúce z bodu 14.2 sa primerane uplatnia na Objednávateľa.
	4. Poskytovateľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu Zmluvy, ktoré by pri práci mohli ohroziť bezpečnosť alebo zdravie zamestnancov Poskytovateľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu Zmluvy.
	5. Poskytovateľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Poskytovateľa alebo inej osoby konajúcej v mene Poskytovateľa), ktorá sa stala v súvislosti s plnením predmetu Zmluvy a ktorá sa týka ochrany zamestnancov Poskytovateľa a jeho subdodávateľov. Povinnosť Poskytovateľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu Zmluvy, ale došlo k nej na pracoviskách Objednávateľa.
	6. Poskytovateľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.

**Článok 15**

**Subdodávatelia a register partnerov verejného sektora**

* 1. Na poskytovanie služieb pre Objednávateľa má Poskytovateľ, za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Zmluvy. Poskytovateľ je povinný odovzdávať Objednávateľovi plnenia sám, na svoju zodpovednosť, v čase a kvalite stanovenej v Zmluve.
	2. Zoznam subdodávateľov Poskytovateľa tvorí prílohu č. 7 „Zoznam subdodávateľov Poskytovateľa“ (ďalej len „Príloha č.7“) a obsahuje:
		1. identifikačné údaje subdodávateľov v rozsahu: meno a priezvisko alebo obchodné meno alebo názov, adresa pobytu alebo sídlo, IČO alebo dátum narodenia, ak nebolo pridelené IČO,
		2. určenie podielu plnenia zo Zmluvy v percentuálnom vyjadrení,
		3. informáciu o predmete subdodávky (presná špecifikácia plnenia, ktoré bude zabezpečovať subdodávateľ),
		4. údaje o osobe oprávnenej konať za subdodávateľa v rozsahu: meno a priezvisko, adresa pobytu a dátum narodenia.
	3. Poskytovateľ sa zaväzuje oznámiť Objednávateľovi akúkoľvek a každú zmenu údajov podľa bodu 15.2 každého svojho subdodávateľa podieľajúceho sa na plnení predmetu Zmluvy. Zmenu údajov je Poskytovateľ povinný oznámiť Objednávateľovi písomne najneskôr piatich (5) pracovných dní pred dňom účinnosti takej zmeny.
	4. Poskytovateľ je počas trvania Zmluvy oprávnený zmeniť subdodávateľa alebo pribrať subdodávateľa (spoločne ďalej len „zmena“). Poskytovateľ je povinný Objednávateľovi predtým, než sa subdodávateľ začne podieľať na plnení predmetu Zmluvy, predložiť písomnú žiadosť o uzatvorenie dodatku k Zmluve, ktorá bude obsahovať údaje minimálne v rozsahu podľa bodu 15.2. Poskytovateľ nesmie poveriť výkonom činností súvisiacich s plnením predmetu Zmluvy nového subdodávateľa pred nadobudnutím účinnosti dodatku podľa tohto bodu. V prípade, ak Poskytovateľom navrhovaný subdodávateľ spĺňa podmienky na plnenie predmetu Zmluvy podľa Zmluvy, Objednávateľ a Poskytovateľ uzatvoria dodatok podľa tohto bodu v lehote piatich (5) dní odo dňa doručenia žiadosti o uzatvorenie dodatku k Zmluve podľa tohto bodu.
	5. Poskytovateľ sa pri plnení Zmluvy zaväzuje využívať iba takého subdodávateľa, ktorý je riadne zapísaný v registri partnerov verejného sektora po dobu trvania Zmluvy podľa § 4 ods. 1 zákona o registri partnerov verejného sektora, ak sa na neho takáto povinnosť vzťahuje, a ktorý nesmie mať ako konečného užívateľa výhod zapísaného v registri partnerov verejného sektora osobu uvedenú v § 11 ods. 1 písm. c) Zákona o VO.
	6. Poskytovateľ zodpovedá za správnosť a úplnosť údajov zapísaných o subdodávateľovi v registri partnerov verejného sektora, identifikáciu konečného užívateľa výhod, ako aj overovanie identifikácie konečného užívateľa výhod podľa § 11 Zákona o registri partnerov verejného sektora.
	7. Poskytovateľ sa zaväzuje poskytovať plnenia podľa tejto Zmluvy len takými subdodávateľmi, ktorí sa zaviazali previesť na Poskytovateľa výkon majetkových práv k autorskému dielu pre prípad, že pri plnení predmetu tejto Zmluvy príde k vytvoreniu takého autorského diela, ku ktorému bude niektorý zo subdodávateľov vykonávať majetkové práva autora.

**Článok 16**

**Zodpovednosť za škodu a náhrada škody**

* 1. Každá zo Zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Zmluvy.
	2. Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
	3. Poskytovateľ zodpovedá za škodu spôsobenú Objednávateľovi jeho zamestnancami a/alebo subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú subdodávateľmi tým nie sú dotknuté.
	4. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá ani za škodu, ktorá vznikla v dôsledku vadného zadania zo strany Objednávateľa, ak Poskytovateľ bezodkladne upozornil Objednávateľa na vadnosť tohto zadania a Objednávateľ na tomto zadaní naďalej písomne trval.
	5. V prípade okolností vyššej moci, ktorou sa rozumie prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala, Zmluvná strana, ktorá nesplní svoje povinnosti z tejto Zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od Zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode Zmluvy a o čas nevyhnutný na odstránenie ich následkov.
	6. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na okolnosti podľa bodu 16.5 alebo iné okolnosti brániace riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie týchto okolností.
	7. Nebezpečenstvo škody a vlastnícke právo ku všetkým častiam plnenia Poskytovateľa na základe tejto Zmluvy prechádza na Objednávateľa dňom akceptácie príslušnej služby.

**Článok 17**

**Sankcie a zmluvné pokuty**

* 1. Pre Zmluvné pokuty a úroky z omeškania platia ustanovenia Obchodného zákonníka.
	2. Ak Poskytovateľ nezabezpečí Cieľovú dostupnosť podľa bodu 4.14 písm. a), má Objednávateľ nárok na zaplatenie zmluvnej pokuty vo výške 10 % z mesačného paušálu bez DPH uvedeného v prvej vete bodu 5.2 za každý začatý percentuálny bod poklesu dosiahnutej dostupnosti pod 95% v priebehu kalendárneho mesiaca, maximálne však do výšky 100% mesačného paušálu.
	3. Ak Poskytovateľ neodovzdá podľa bodu 4.13 najaktuálnejšiu dokumentáciu IS KPÚ a/alebo zdrojový kód podľa bodu 7.2, má Objednávateľ právo na zaplatenie zmluvnej pokuty vo výške 10 % z mesačného paušálu s DPH uvedeného v prvej vete bodu 5.2 za každý aj začatý deň omeškania so splnením takej povinnosti.
	4. Ak bude Poskytovateľ v omeškaní s plnením povinnosti odstrániť chybu úrovne (A) a/alebo (B) podľa Prílohy 2, Objednávateľ je oprávnený požadovať od Poskytovateľa zmluvnú pokutu vo výške 5 % z mesačného paušálu s DPH uvedeného v prvej vete bodu 5.2 za každý aj začatý deň omeškania a to osobitne za každú takúto chybu, aj opakovane.
	5. Ak sa Poskytovateľ dostane do omeškania so splnením povinnosti uvedenej v bode 4.6, vznikne Objednávateľovi právo na zmluvnú pokutu vo výške 5 % z ceny všetkých plnení uvedených v objednávke s DPH, v ktorej je osobitne čo i len niektoré z plnení v omeškaní, za každý aj začatý deň omeškania, aj opakovane.
	6. Ak Poskytovateľ poruší ktorúkoľvek svoju povinnosť uvedenú v bode 1.4, 1.8, 10.1, 10.2 alebo 15.5, vznikne Objednávateľovi právo na Zmluvnú pokutu vo výške 1000 EUR (slovom: tisíc EUR) za každé jednotlivé takéto porušenie, aj opakovane.
	7. Ak sa vyhlásenie Poskytovateľa predložené podľa bodu 1.6 ukáže ako nepravdivé, a/alebo doklad podľa bodu 1.8 ako neplatný a/alebo si Poskytovateľ nesplní ktorúkoľvek povinnosť uvedenú v bode 1.10 a/alebo 1.11, vznikne Objednávateľovi právo na zmluvnú pokutu v sume 500 EUR (slovom: päťsto EUR) za každé také nepravdivé vyhlásenie a/alebo neplatný doklad a/alebo nesplnenie a/alebo porušenie povinnosti.
	8. Ak Poskytovateľ poruší inú svoju zmluvnú povinnosť, než sú povinnosti uvedené v bodoch 17.2 až 17.7 tohto článku, vznikne Objednávateľovi právo na zmluvnú pokutu v sume 100 EUR (slovom: sto EUR) za každé jednotlivé také porušenie
1. za každý aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch,
2. za každé jednotlivé také porušenie, ak pre splnenie danej povinnosti nie je určený termín alebo lehota.
	1. Ak je Objednávateľ v omeškaní so zaplatením faktúry, Poskytovateľ je oprávnený účtovať Objednávateľovi úroky z omeškania v sadzbe určenej podľa § 369 ods. 2 Obchodného zákonníka.
	2. Zmluvnú pokutu Poskytovateľ uhradí na základe písomnej výzvy Objednávateľa do pätnástich (15) kalendárnych dní odo dňa jej doručenia bankovým prevodom na účet Objednávateľa uvedený vo výzve.
	3. Zaplatením Zmluvnej pokuty uvedenej v tomto článku sa Poskytovateľ nezbavuje povinnosti nahradiť celú škodu spôsobenú Objednávateľovi v dôsledku porušenia povinností uvedených v Zmluve.
	4. Poskytovateľ je povinný uhradiť Objednávateľovi akúkoľvek škodu v celom rozsahu, ktorú mu spôsobí pri plnení predmetu Zmluvy. Toto ustanovenie sa výslovne vzťahuje aj na úhradu škody vo výške sankcie, ktorá môže byť Objednávateľovi uložená ako dôsledok toho, že Poskytovateľ poruší svoju zmluvnú povinnosť, napríklad povinnosť byť zapísaný v registri partnerov verejného sektora, alebo že Poskytovateľ poskytuje plnenie predmetu Zmluvy prostredníctvom subdodávateľa, ktorý nie je zapísaný v registri partnerov verejného sektora, alebo, že konečným užívateľom výhod Poskytovateľa alebo jeho subdodávateľa je osoba uvedená v § 11 ods. 1 písm. c) Zákona o VO.

**Článok 18**

**Povinnosť Poskytovateľa pri výkone auditu, kontroly a overovaní**

* 1. Poskytovateľ je povinný poskytnúť Objednávateľovi informácie týkajúce sa plnenia predmetu Zmluvy, ktoré sú potrebné na preukázanie splnenia povinností vyplývajúcich z tejto Zmluvy, Zákona o KB a iných relevantných všeobecne záväzných predpisov Slovenskej republiky.
	2. Poskytovateľ je povinný poskytnúť Objednávateľovi súčinnosť v rámci auditu a kontroly zo strany Objednávateľa, národnej jednotky CSIRT, vládnej jednotky CSIRT alebo subjektu, ktorý je oprávnený vykonávať kontrolu alebo audit na základe príslušných právnych predpisov Slovenskej republiky, právnych aktov Európskej únie alebo právnych dokumentov vydaných oprávnenými osobami, z ktorých pre Poskytovateľa vyplývajú práva a povinnosti v súvislosti s plnením podľa tejto Zmluvy.
	3. Zmluvné strany sa dohodli, že Objednávateľ môže vykonať audit prijatých bezpečnostných opatrení a kontrolu, najmä:
1. pravidelne raz za kalendárny rok,
2. v prípade podozrenia z porušenia tejto Zmluvy alebo Zákona o KB,
3. v prípade nedodržania bezpečnostných opatrení,
4. v prípade žiadosti dozorného orgánu podľa Zákona o KB.
	1. Objednávateľ informuje Poskytovateľa o termíne vykonania auditu alebo kontroly oznámením zaslaným elektronickou poštou na kontakt oprávnenej osoby Poskytovateľa, a to minimálne sedem (7) dní pred vykonaním auditu alebo kontroly. Poskytovateľ je povinný bez zbytočného odkladu termín auditu alebo kontroly potvrdiť alebo navrhnúť iný termín tak, aby sa audit alebo kontrola uskutočnili najneskôr do štrnástich (14) dní odo dňa zaslania oznámenia. Pokiaľ Poskytovateľ termín auditu alebo kontroly nepotvrdí, má sa za to, že s termínom súhlasí.
	2. Audit alebo kontrola sa uskutoční v mieste určenom Objednávateľom, pokiaľ sa Zmluvné strany nedohodnú na inom mieste vykonania auditu alebo kontroly.
	3. Poskytovateľ sa zaväzuje, že prijme opatrenia na zabezpečenie nápravy zistení z auditu bezpečnosti IS KPÚ. V prípade identifikácie štandardných bezpečnostných zraniteľností, ktoré sú predmetom Metodiky zabezpečenia, ku ktorým existuje patch, update alebo fix, je Poskytovateľ povinný odstrániť uvedené zraniteľnosti v rámci Paušálnej služby podľa bodu 3.2 písm. a). Rovnako sa postupuje pri zistení bežne známych bezpečnostných zraniteľností, o ktorých existuje verejne známa informácia a tieto zraniteľnosti je možné odstrániť patchom, updatom alebo fixom v zmysle príslušných štandardov odvetvia informačných technológií. V prípade, že prijatie opatrení bude vyžadovať zmenu IS KPÚ, okrem prípadov uvádzaných v tomto bode, ktoré majú byť súčasťou Paušálnej služby podľa bodu 3.2 písm. a), je Poskytovateľ povinný odstrániť uvedené zraniteľnosti v rámci Objednávkovej služby podľa bodu 3.2 písm. b).

**Článok 19**

**Platnosť Zmluvy a ukončenie Zmluvy**

* 1. Zmluva sa uzatvára na dobu určitú, a to na 48 mesiacov od nadobudnutia jej účinnosti.
	2. Zmluva môže zaniknúť nasledujúcimi spôsobmi:
1. uplynutím doby, na ktorú bola uzatvorená;
2. uzatvorením dohody Zmluvných strán;
3. uplynutím výpovednej doby na základe výpovede Objednávateľa podľa Zmluvy;
4. odstúpením od Zmluvy.
	1. Objednávateľ má právo ukončiť Zmluvu písomnou výpoveďou. Výpovedná lehota začína plynúť prvý deň mesiaca nasledujúcom po mesiaci, v ktorom bola výpoveď druhej strane doručená. Výpovedná lehota trvá šesť mesiacov.
	2. Poskytovateľ môže odstúpiť od Zmluvy len v prípadoch, ktoré stanovuje táto Zmluva alebo Obchodný zákonník.
	3. Objednávateľ môže od Zmluvy odstúpiť len v prípadoch, ktoré stanovuje Zmluva alebo všeobecne záväzný právny predpis.
	4. Objednávateľ môže odstúpiť od Zmluvy, ak:
5. je na majetok Poskytovateľa vyhlásený konkurz,
6. je na majetok Poskytovateľa začaté exekučné konanie alebo iný výkon rozhodnutia,
7. ak je Poskytovateľ v likvidácii, ako aj v prípade, ak súd začal voči osobe Poskytovateľa konanie podľa § 68a alebo § 68b Obchodného zákonníka,
8. ak je Poskytovateľovi povolená reštrukturalizácia,
9. ak bolo na majetok Poskytovateľa zastavené konkurzné konanie pre nedostatok majetku alebo zrušený konkurz pre nedostatok majetku,
10. ak je Poskytovateľ v kríze podľa § 67a Obchodného zákonníka,
11. ak boli voči Poskytovateľovi začaté konania obdobné konaniam podľa písm. a) až f) tohto bodu v súlade s predpismi platnými v krajine sídla Poskytovateľa, mieste podnikania Poskytovateľa alebo mieste obvyklého pobytu Poskytovateľa,
12. ak Objednávateľ preukázateľne zistí, že sa Poskytovateľ dopúšťa nelegálneho zamestnávania,
13. Poskytovateľ podstatne poruší Zmluvu.
	1. Poskytovateľ sa zaväzuje Objednávateľa písomne informovať o vzniku akejkoľvek skutočnosti podľa bodu 19.6 písm. a) až g), a to najneskôr do piatich (5) pracovných dní odo dňa, kedy sa Poskytovateľ o takej skutočnosti dozvedel.
	2. Za podstatné porušenie Zmluvy podľa bodu 19.6 písm. i) sa považuje:
14. Poskytovateľ nezabezpečí garanciu dostupnosti IS KPÚ najmenej vo výške 90% cieľovej prevádzkovej doby v sledovanom období,
15. Poskytovateľ nie je schopný plniť záväzky zo Zmluvy a/alebo oznámi Objednávateľovi, že nesplní svoje záväzky zo Zmluvy riadne a včas, a neurobí tak ani v dodatočne určenej lehote Objednávateľom,
16. Poskytovateľ neodstráni chyby IS KPÚ podľa Zmluvy postupom a v lehotách uvedených v Prílohe č. 2,
17. Poskytovateľ predloží vyhlásenie podľa bodu 1.5, ktoré sa ukáže byť nepravdivým a/alebo doklad podľa bodu 1.6 neplatným,
18. Poskytovateľ neodovzdá aktualizovanú dokumentáciu IS KPÚ podľa bodu 4.13 písm. a) alebo 4.13 písm. b),
19. neposkytnutie súčinnosti podľa bodu 13.4,
20. Poskytovateľ poruší svoju povinnosť vyplývajúcu mu zo Zmluvy s výnimkou situácie podľa písm. a) až f) tohto bodu a k náprave nedôjde do 48 hodín po uplynutí lehoty na splnenie jeho povinnosti.
	1. Oznámenie o odstúpení od Zmluvy musí byť písomné a musí byť zaslané a doručené druhej Zmluvnej strane spôsobom podľa bodu 11.1 Zmluvy. Účinky odstúpenia nastávajú momentom doručenia písomného oznámenia o odstúpení druhej Zmluvnej strane. Odstúpením od Zmluvy nie sú dotknuté nároky zmluvných strán na náhradu škody v celom rozsahu a zaplatenie zmluvnej pokuty.
	2. Pre vylúčenie akýchkoľvek pochybností platí, že pri ukončení Zmluvy z akéhokoľvek dôvodu ostávajú Objednávateľovi práva vyplývajúce z článku 7 a 8 zachované.

**Článok 20**

**Záverečné ustanovenia**

* 1. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni zverejnenia Zmluvy v Centrálnom registri zmlúv v súlade s ustanovením § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
	2. Ak sa niektoré ustanovenie Zmluvy stane neplatným alebo neúčinným, alebo ak by sa v dôsledku legislatívnych zmien dostalo niektoré z ustanovení Zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť ostatných ustanovení Zmluvy. Namiesto neplatného alebo neúčinného ustanovenia Zmluvy platia za Zmluvne dohodnuté tie ustanovenia všeobecne záväzných právnych predpisov, ktoré sa svojim zmyslom a účelom neplatnému alebo neúčinnému ustanoveniu Zmluvy najviac približujú.
	3. Túto Zmluvu možno meniť a dopĺňať výlučne na základe dohody Zmluvných strán formou vzostupne číslovaných písomných dodatkov podpísaných oboma Zmluvnými stranami a uzavretých v súlade s platnými právnymi predpismi, a to najmä Zákonom o VO.
	4. Pokiaľ nebolo v Zmluve ustanovené inak, Zmluvné strany sa riadia príslušnými ustanoveniami Obchodného zákonníka a inými všeobecne záväznými právnymi predpismi účinnými v Slovenskej republike.
	5. Zmluvné strany sa zaväzujú, že v prípade sporov o obsah a plnenie Zmluvy vynaložia všetko úsilie, ktoré je možné od nich spravodlivo požadovať k tomu, aby tieto spory boli vyriešené dohodou. Ak sa Zmluvné strany nedohodnú na spôsobe riešenia vzájomného sporu, má každá zo Zmluvných strán právo predložiť spor na rozhodnutie príslušnému súdu Slovenskej republiky.
	6. Súčasťou Zmluvy sú jej prílohy:
1. Príloha č. 1 - „Základná architektúra IS KPÚ“,
2. Príloha č. 2 - „Rozsah poskytovaných služieb“,
3. Príloha č. 3 - „Požiadavky na odborníkov “,
4. Príloha č. 4 - „Mesačný výkaz činností pri poskytovaní Paušálnej služby (vzor)“,
5. Príloha č. 5- „Odovzdávací a preberací protokol (vzor)“,
6. Príloha č. 6 - „Výkaz dostupnosti IS KPÚ (vzor)“,
7. Príloha č. 7 - „Zoznam subdodávateľov Poskytovateľa“.
	1. Táto Zmluva je vyhotovená v piatich (5) vyhotoveniach s platnosťou originálu, z toho tri (3) sú pre Objednávateľa a dve (2) sú pre Poskytovateľa.
	2. Zmluvné strany vyhlasujú, že si Zmluvu prečítali, jej obsahu porozumeli, pričom svoju vôľu uzavrieť Zmluvu prejavili slobodne a vážne, určite a zrozumiteľne a na znak súhlasu ju vlastnoručne podpisujú.

Za Objednávateľa: Za Poskytovateľa:

V Bratislave dňa.................................. V Bratislave dňa...............................

............................................................. ..........................................................